اصفهان ښار

اصفهان (فارسی: اصفهان) د ایران دریم ستر ښار دی چي له پلازمېني تهران نه ۴۴۰ کیلومتره (۲۷۰ مایله) جنوب ته موقعیت لري. یاد ښار تقریبا ۲,۲۲۰,۰۰۰ نفوس لري، او په ایران کي تر تهران او مشهد وروسته دریم ډېر نفوس لرونکی ښار ګڼل کیږي.

اصفهان په اتلسمه زیږدیزه پېړۍ کي د افغانستان اړوند ولایت وو چي د هوتکي دورې پر مهال د افغانانو له لوري فتحه سوی وو.

 مخینه 
د اسلام تر لمر غوړېدو وروسته اصفهان په لومړي ځل د سلجوقي ترکانو په واکمني کي پرمختګ وکړ او ورپسې د فارس د صفوي سلطنت پر مهال (له شپاړسمي تر اتلسمپ پېړۍ پوري) د هغوی اړوند یو ستراتیژیک ښار ګڼل کېدی. په اتلسمه پېړۍ کي دغه ښار د افغانستان یوه برخه وه چي وروسته د هوتکیانو او بیا معاصر افغانستان د ناتوانۍ په دوره کي د افغانانو له لاسه ووت او فارس لاندي کړ. د اصفهان ولایت د مهمې سیمه‌ییزې جغرافيې او ولایتي مرکز په توګه د اسلامي نړۍ یو له مهمو معمارۍ مرکزونو څخه دی. په ۱۹۷۹ کال کې د اصفهان میدان د یونسکو د نړیوال میراث په لیست کي راغی.

 نفوس 
د اصفهان نفوس د ۲۰۱۶ د سرشمېرني له مخي ۱۹۶۱۲۶۰ وګړي اټکل سوی دی.